
Szélerózió szélcsatornában és szabadföldön

A SZÉLERÓZIÓ KÖRNYEZETI HATÁSAI
Név: Tatárvári Károly
NymE-MÉK, Mezőgazdaság- és Élelmiszertudományi Kar,
Környezettudományi Intézet, Kémia Intézeti Tanszék

Munkám során homoktalajok szélerózió érzékenységét és az erózió hatását vizsgáltam a talajokon, szakirodalmi és saját adatok alapján. Mintavételi területem Fülöpháza-Kerekegyháza közigazgatási területe volt, mert ez jól reprezentálja a Duna-Tisza közének talajtípusait. Az erodálhatósági vizsgálatokat a Debreceni Egyetem Szélcsatornájában, míg a talajtani vizsgálatokat a KF KFK Talaj- és Növényvizsgáló Laboratóriumában végeztem. Vizsgáltam a talajok: kritikus indítósebességét, szélprofilját, erodálhatóságát, mechanikai összetételét, Arany-féle kötöttségét, összes vízoldható sótartalmát, CaCO3 tartalmát, pH-ját, humusztartalmát, valamint alapvető tápelem tartalmát (NO2-NO3-N, P2O5, K2O, Na) és ezek változását a szélerózió hatására. Szabadföldi kísérleteket a szélcsatornás vizsgálatok tendenciáinak bizonyítására, Ócsa külterületén végeztem, mivel ez a terület a mintavételi pontoknak megfelel. Munkám során vizsgáltam, hogy a szabadföldi és szélcsatornás mérések mennyire összehasonlíthatóak. Összehasonlító elemzést végeztem a szabadföldi és szélcsatornás, és modellezett széleróziós vizsgálatokról.



